recursal/SuperWikiNEXT-32B huggingface dataset:
| **Eugenija Bajorytė** |
| --- |
|  |
| Eugenija Bajorytė A. Grikevičiaus filme „Ave Vita!" |
| Gimė | 1941 m. birželio 19 d.Mirabelėlis |
| Mirė | 2011 m. liepos 20 d. (70 metų)Vilnius |
| Palaidotas (-a) | Antakalnio kapinėse |
| Tėvas | Povilas Bajoras |
| Motina | Elena Vilkaitė |
| Sutuoktinis (-ė) | Regimantas Adomaitis |
| Vaikai | Vytautas, Gediminas, Mindaugas |
|  |
| Veikla | aktorė, dainininkė |
|  |
| Alma mater | 1970 m. LSSR konservatorija |

**Eugenija Bajorytė-Adomaitienė** (1941 m. birželio 19 d. Mirabelėlyje, dab. Kupiškio rajonas – 2011 m. liepos 20 d. Vilniuje) – Lietuvos aktorė ir dainininkė, išgarsėjusi vaidmenimis kine XX a. 7-ojo dešimtmečio pabaigoje.

Biografija
----------

1949–1960 m. mokėsi Skapiškio vidurinėje mokykloje. Dirbo Panevėžio elektrotechnikos gamykloje, 1961 m. lankė Panevėžio muzikos mokyklą. 1962–1965 m. mokėsi Vilniaus muzikos technikume. 1965–1970 m. studijavo LSSR konservatorijos vokalo klasėje (vadovas Juozas Karosas). Nuo 1970 m. LSSR filharmonijos solistė.

Išgarsėjo vaidmenimis kine. Būdama dar studente, debiutavo iš karto dviejuose vaidmenyse (Martos ir Janės) Almanto Grikevičiaus ir Algirdo Dausos filme „Jausmai" (1968 m.). Šios juostos filmavimo metu aktorė susipažino su savo būsimu vyru, aktoriumi Regimantu Adomaičiu, su kuriuo po filmo 1968 m. spalio 5 d. ir susituokė.

1969 m. nusifilmavo dar viename A. Grikevičiaus filme „Ave vita!". Vėliau suvaidino keliuose filmuose tik epizodinius vaidmenis. Originalaus grožio aktorė vaidmenyse įkūnijo naujo laikmečio iššūkius priimančias moteris, skleidė amžino moteriškumo paslaptį ir rafinuotą erotiškumą.

Trys sūnūs: Vytautas (g. 1972 m.), Gediminas (g. 1977 m.), Mindaugas (g. 1980 m.). Palaidota Antakalnio kapinėse, Menininkų kalnelyje.

Filmografija
------------

* 1968 m. Morta ir Janė – Jausmai, rež. Algirdas Dausa, Almantas Grikevičius
* 1969 m. Veronika – Ave, Vita, rež. Almantas Grikevičius
* 1970 m. Pablo žmona Teresa – Visa teisybė apie Kolumbą, rež. Vytautas Žalakevičius
* 1975 m. Džoja Haskel – Smokas ir Mažylis, rež. Raimondas Vabalas
* 1980 m. Špoko bičiulė – Rungtynės nuo 9 iki 9, rež. Raimondas Vabalas
* 1983 m. Kastė – Skrydis per Atlantą, rež. Raimondas Vabalas

Šaltiniai
---------

1. ↑  Gražuolė iš Mirabilėlio kaimo, 2012−12−20
2. ↑  Kupiškio viešoji biblioteka. Eugenija Bajorytė-Adomaitienė
| ***Dėdė, Rokas ir Nida*** |
| --- |
|  |
|  |
| Kilmės šalis | Lietuva |
| Režisierius | Justinas Krisiūnas |
| Prodiuseris (-iai) | Lina Murinaitė, Martynas Mickėnas, Justinas Krisiūnas, Linas Požera |
| Scenaristas (-ai) | Justinas Krisiūnas,Augustinas Gricius |
| Operatorius | Marius Komičius |
| Kompozitorius | Justinas Jarutis, Robert Semaškevič |
| Vaidina | Arūnas Storpirštis, Aleksas Kazanavičius, Airida Gintautaitė, Justė Zinkevičiūtė, Martynas Levickis, Sakalas Uždavinys, Arūnas Sakalauskas, Kipras Kliučinskas, Džiugas Siaurusaitis, Simonas Storpirštis, Linas Pozera, Sam Pamphilon |
| Metai | 2015 |
| Žanras | Romantinė komedija |
| Trukmė | 110 min. |
| Kalba | lietuvių |
| Platintojas | Incognito Films |
| Premjera | 2015 m. rugsėjo 25 d. |
| Premjera Lietuvoje | 2015 m. rugsėjo 25 d. |
| Biudžetas | 173 000 € |
| **IMDb įrašas** |

**Dėdė, Rokas ir Nida** – lietuvių filmas, kurį režisavo Justinas Krisiūnas. Premjera Lietuvoje įvyko 2015 m. rugsėjo 25 d.

2016 m. „KINFO apdovanojimuose" žiūrovų išrinktas „metų vaidybiniu filmu".

Siužetas
--------

DĖMESIO: *toliau atskleidžiamos kūrinio detalės*

Filmas žiūrovus nukels į nuostabią, šiltą ir šviesią vasarą Nidoje. Šiame nepaprasto grožio Lietuvos miestelyje gyvena Gintaras (vaidina Arūnas Storpirštis). Ne taip seniai jis buvo vienas geriausių buriuotojų Baltijos šalyse, bet po nelaimingo atsitikimo atsiribojo ne tik nuo jūros ir buriavimo, bet ir nuo paties savęs. Tačiau nusistovėjęs ir ramus Gintaro gyvenimas netrunka apsiversti aukštyn kojom. Gintaro brolis paprašo vasarai priimti sūnėną Roką (akordeonistas Martynas Levickis) – tėvas tikisi, kad atostogos Nidoje pas seniai matytą dėdę sugrąžins maištaujantį jaunuolį į doros kelią. Dar keliaudamas į Nidą Rokas sutinka savo gyvenimo meilę (Justė Zinkevičiūtė), o atvykęs pamilsta dar kartą – jachtas. Dabar didžiausia jo svajonė – dalyvauti regatoje.

Šaltiniai
---------

1. ↑

Nuorodos
--------

* Dėdė, Rokas ir Nida svetainėje Internet Movie Database
|  Pošvientnės Jėzaus Apsireiškimo bažnyčia |
| --- |
|  |
| **Vyskupija** | Lomžos |
| **Dekanatas** | Lapių |
| **Savivaldybė** | Pošvientnės valsčius |
| **Gyvenvietė** | Pošvientne (Balstogės apskritis) |
| **Statybinė medžiaga** | mūras |
| **Pastatyta** | 1907 m. |
| **Stilius** | neogotika |

**Pošvientnės Jėzaus Apsireiškimo bažnyčia** (lenk. *Kościół Przemienienia Pańskiego w Poświętnem*) – Romos katalikų bažnyčia šiaurės rytų Lenkijoje, Palenkės vaivadijoje, Balstogės apskrityje, Pošvientnės valsčiuje, Pošvientnės kaime. Bažnyčia priklauso Pošvientnės Jėzaus Apsireiškimo parapijai. Bažnyčia yra neogotikinio architektūros stiliaus. Bažnyčioje yra trys navos. Bažnyčios ilgis 51 m; plotis 28 m ir aukštis 51 metras.

Istorija
--------

1486 m. šioje vietovėje buvo pastatyta pirmoji medinė bažnyčia. 1906 m. prasidėjo naujos bažnyčios statybos, kurios buvo užbaigtos 1907 metais. 1938 m. gegužės 3 d. bažnyčia buvo pašventinta. 2009 m. kovo 11 d. bažnyčia buvo įtraukta į Palenkės vaivadijos saugomų istorijos paminklų sąrašą.

Nuorodos
--------

* Palenkės vaivadijos saugomų istorijos paminklų sąrašas (lenk.)[neveikianti nuoroda];
* Aprašymas apie parapiją (lenk.) Archyvuota kopija 2012-08-04 iš Archive.is projekto.
| **Leggadina** |
| --- |
|  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Antklasis: | Amniotai  *( Amniota)* |
| Klasė: | Žinduoliai  *( Mammalia)* |
| Būrys: | Graužikai  *( Rodentia)* |
| Šeima: | Peliniai  *( Muridae)* |
| Pošeimis: | Pelės  *( Murinae)* |
| Gentis: | Australinės mažosios pelės  *( Leggadina)* |

 |

**Australinės mažosios pelės** (*Leggadina*) – pelinių (*Muridae*) šeimos graužikų gentis. Kūnas 5-9,7 cm, uodega 5-9 cm ilgio. Kailis švelnus. Nugarinė pusė šviesiai pilka, gelsvai ruda ar šviesiai ruda, o pilvas balsvas ar pilkai baltas. Galva plati, priekyje buka. Turi nedideles ausis, 2 poras spenelių.

Paplitusios Australijoje. Apsigyvena sausose žolėtose lygumose, pakrantėse, ant smėlėtų kalvų. Išsikasa nesudėtingus urvus, kuriuose iš sausos žolės įsirengia lizdo kamerą. Maitinasi sėklomis, augalų šaknimis ir kitomis dalimis. Dauginasi visus metus. Vadoje būna 3-4 jaunikliai.

Gentyje yra dvi rūšys:

* Forrestro mažoji pelė (*Leggadina forresti*)
* Leikdauninė mažoji pelė (*Leggadina lakedownensis*)

Nuorodos
--------

* Leikdauninės mažosios pelės (*Leggadina lakedownensis*) nuotrauka.
* Archyvuota kopija 2005-11-06 iš Wayback Machine projekto. Forrestro mažosios pelės (*Leggadina forresti*) nuotrauka.
| ***Karo aukos*** |
| --- |
|  |
|  |
| Pavadinimas | Casualties of War |
| Kilmės šalis |  JAV |
| Režisierius | Brian De Palma |
| Kompozitorius | Ennio Morricone |
| Metai | 1989 |
| Žanras | karinė drama |
| Trukmė | 113/119 min. |
| Kalba | anglų |
| Biudžetas | 22,5mln. JAV dolerių |
| Pajamos | 18,6 mln. JAV dolerių |
| **IMDb įrašas** |

**Karo aukos** (angl. *Casulaties of War*) – 1989 m. JAV sukurta tikrais įvykiais paremta karinė drama.

Pagrindiniai aktoriai
---------------------

*Aktorius – vaidmuo*
* Michael J. Fox – eilinis Maksas Eriksonas
* Sean Penn – seržantas Tonis Maserve
* Don Patrick Harvey
* John C. Reilly
* John Leguizamo
* Thuy Thu Le
* Erik King
* Sam Robards

Turinys
-------

DĖMESIO: *toliau atskleidžiamos kūrinio detalės*

1966 m. Vietnamo karas. Būrys amerikiečių žvalgų, pasiųsti į užduotį, viename kaime pagrobia vietinę meriną, ketindami ją išprievartauti. Tam prieštarauja vienintelis kareivis, eilinis Eriksenas, tačiau iš baimės jis taip pat nesiima jokių veiksmų, tačiau ir nedalyvauja prievartavime. Kuomet vėliau būrio vadas seržantas Maserve liepia Eriksenui merginą nušauti, jis atsisako tai padaryti.

Kuomet būrys grįžta atgal, Eriksenas apie įvykį praneša vyresnybei, tačiau ši neketina imtis jokių veiksmų, o kartu buvę kariai grasina jį nužudyti. Eriksenui tenka įveikti didžiulį pasipriešinimą, kol nusikaltę kariai galų gale atsiduria tribunole...

Pagrindiniai apdovanojimai
--------------------------

* Auksinis gaublys (nominacija) – geriausia muzika
| Žekijė*Jequié* |
| --- |
|        |
| *Miesto reginys* |
|  |
| 

ŽekijėŽekijė

13°51′0″ p. pl. 40°05′0″ v. ilg.﻿ / ﻿13.85000°š. pl. 40.08333°r. ilg.﻿ / 13.85000; 40.08333﻿ (Žekijė)Koordinatės: 13°51′0″ p. pl. 40°05′0″ v. ilg.﻿ / ﻿13.85000°š. pl. 40.08333°r. ilg.﻿ / 13.85000; 40.08333﻿ (Žekijė) |
|  |
| Laiko juosta: (UTC-3) |
|  |
| **Valstybė** | Brazilijos vėliava Brazilija |
| **Regionas** | Brazilijos Šiaurės rytų regionas |
| **Valstija** | Bahija Bahija |
|  |
| **Gyventojų** (2018) | 155 800  |
| **Altitudė** | 215 m |
|  |
|  **Vikiteka** | Žekijė |
|  |
| **Kirčiavimas** | Žekijė̃ |

**Žekijė** (port. *Jequié*) – miestas rytų Brazilijoje, Bahijos valstijoje, 365 km į pietvakarius nuo Salvadoro, de Kontaso upės kairiajame krante. Plentai į San Paulą, Fortalezą, Ubaitabą, Balsasą. Vystoma siuvimo, maisto pramonė. Apylinkėse auginama kakava, kava, javai, daržovės, vaisiai, laikomi galvijai, yra geležies rūdos, marmuro, klinties, granito telkinių. Plėtojami amatai, žvejyba. Veikia pietvakarių Bahijos universiteto padalinys, istorijos muziejus, teatras, XIX a. pav. Šv. Antano Paduviečio katedra.

Istorija
--------

Vietovės pavadinimas kilo iš tupių kalbos. Gyvenvietė pradėjo kurtis XIX a. antroje pusėje, o savivaldą gavo 1897 m. (atsiskyrė nuo Marakaso). 1911 m. Žekijė laikinai buvo Bahijos sostine (po to, kai Salvadoras buvo subombarduotas). 1914 m. miestą nusiaubė potvynis.

Šaltiniai
---------

1. 
2. ↑
3. ↑  *Žekijė*. Visuotinė lietuvių enciklopedija, T. VIII (Imhof-Junusas). – Vilnius: Mokslo ir enciklopedijų leidybos institutas, 2005
| **Romas Jankauskas** |
| --- |
| Gimė | 1964 m. vasario 22 d. (59 metai)Rekšiai, Telšių rajonas |
| Sutuoktinis (-ė) | Aldona |
| Vaikai | Monika |
|  |
| Veikla | žurnalistas, Alytaus miesto politinis bei visuomenės veikėjas |
| Partija | Tvarka ir teisingumas |
|  |
| Alma mater | Vilniaus universitetas |

**Romas Jankauskas** (g. 1964 m. vasario 22 d. Rekšiai, Telšių rajonas) – žurnalistas, Alytaus miesto politinis bei visuomenės veikėjas.

Biografija
----------

1982 m. baigė Tauragės 2-ąją vidurinę mokyklą. 1986–1991 m. Vilniaus universitete Istorijos fakultete įgijo žurnalisto specialybę.

1991–1993 m. Jonavos rajono laikraščio „Jonavos balsas" ir AB „Azotas" laikraščio „Naujienos" korespondentas. 1993–1997 m. dienraščio „Lietuvos rytas" korespondentas Alytuje. 1998–2001 m. Alytaus regioninės televizijos vyriausiasis redaktorius, „Valstiečių laikraštis" korespondentas. 2001–2005 m. buvo laikraščio „Dainavos žodis" redaktorius ir bendrovės direktorius. 2005–2007 m. Alytaus apskrities S. Kudirkos ligoninės ryšių su visuomene specialistas, rengė ir vedė tiesioginę TV laidą „Alytaus pulsas", Alytaus apskrities S. Kudirkos ligoninės ryšių su visuomene specialistas, „balsas.lt" apžvalgininkas.

2007–2012 m. „Tvarka ir teisingumas" Informacijos centro vadovas. 2011–2015 m. Alytaus miesto mero patarėjas. 2015–2019 m. Europos Parlamento nario Rolando Pakso padėjėjas.

Partijos Tvarka ir teisingumas (liberalai demokratai) narys. 2007–2011 m. Alytaus miesto savivaldybės tarybos narys. Partijos „Tvarka ir teisingumas" frakcijos pirmininkas.

Vedęs; žmona Aldona, dukra Monika..

Šaltiniai
---------

1. ↑
2. ↑   Vyriausiosios rinkimų komisijos duomenys
3. ↑  2008 m. Lietuvos Respublikos Seimo rinkimai – Partija Tvarka ir teisingumas – Iškelti kandidatai Archyvuota kopija 2014-02-08 iš Wayback Machine projekto. (2008 m. Lietuvos Respublikos Seimo rinkimai)
| ***Baseinas*** |
| --- |
|  |
|  |
| Pavadinimas | Swimming Pool |
| Kilmės šalis |  PrancūzijaJungtinė Karalystė Jungtinė Karalystė |
| Režisierius | François Ozon |
| Scenaristas (-ai) | François OzonEmmanuèle Bernheim |
| Vaidina | Charlotte Rampling  Ludivine Sagnier |
| Metai | 2003 |
| Žanras | kriminalinė drama |
| Trukmė | 102 min. |
| Kalba | anglų ir prancūzų |
| Biudžetas | 7 mln. dolerių |
| Pajamos | 22,4 mln. dolerių |
| **IMDb įrašas** |

**Baseinas** (angl.  *Swimming Pool*) – 2003 m. režisierius François Ozon filmas, dažnai lyginamas su 1969 m. juosta.

Pagrindiniai aktoriai
---------------------

*Aktorius – vaidmuo*
* Charlotte Rampling – Sara Morton
* Ludivine Sagnier – Žiuli
* Charles Dance – Džonas
* Jean-Marie Lamour
* Marc Fayolle
* Mireille Mosse
* Michel Frau

Turinys
-------

DĖMESIO: *toliau atskleidžiamos kūrinio detalės*

Anglė Sara Morton, žinoma detektyvų rašytoja, atvyksta į savo leidėjo Džono Bolsodo vasarnamį, kurį šis lainimai jai užleido, norėdama parašyti naują romaną. Su žmonėmis nemįgstanti bendrauti moteris pamažu pratinasi prie aplinkos, susipažįsta su keliais miestelio gyventojais ir jau ketina pradėti darbą, kai vasarbamyje netikėtai pasirodo Džono duktė Žiuli. Mergina trykšta energija, seksualumu, nuolat garsiai klauso muzikos, nuoga maudosi baseina, o naktimis namo dažnai parsiveda vyrus (paprastai kaskart vis kitą). Visa tai Sarą blaško ir nervina, tačiau po kurio laiko ji nusprendžia paversti Žiuli savo būsimos knygos heroje ir pradeda vis akyliau merginą stebėti, raustis tarp jos daiktų, kol kartą tarp jų randa dienoraštį.

Po vienos iš audringų naktų su Žiuli namo grįžęs vyras randamas negyvas, greičiausiai dėl jos kaltės. Nieko neprisimenanti mergina papasakoja jai savo gyvenimo istoriją apie žuvusią motiną ir ja nesirūpinusį tėvą. Sara nusprendžia padėti paslėpti nusikaltimo pėdsakus ir atsikratyti kūno. Viskas pavyksta sėkmingai ir jos išsiskiria, o Žiuli išvažiuodama palieka Sarai neišleistą savo motinos romaną.

Grįžusi Sara atiduoda leidėjui savo romaną, tačiau šis jį sukritikuoja ir atsisako spausdinti. Tuomet ji atiduoda jam Žiuli motinos knygą, pavadiną „Baseinas" ir išleistą kito leidėjo ir paprašo perduoti dukteriai. Išėjusi iš kabineto, Sara sutinka merginą, kuri prisistato Džono dukterimi, tačiau tai nėra Žiuli.

Pagrindiniai pdovanojimai
-------------------------

* Bankoko filmų festivalis – geriausias filmas
* Kanų kino festivalis – Auksinė palmės šakelė (nominacija)
* Clotrudis apdovanojimas (nominacija) – geriausia aktorė (C. Rampling), geriausia antrojo plano aktorė (L. Sagnier)
* Cezario apdovanojimas (nominacija) – geriausia aktorė (C. Rampling), geriausia antrojo plano aktorė (L. Sagnier)
* Europos kino apdovanojimas – geriausia Europos aktorė (C. Rampling)
* Europos kino apdovanojimas (nominacija) – geriausias režisierius (F. Ozon), geriausias filmas, geriausia aktorė (L. Sagnier)
| **Jegoras Strojevasrus. *Его́р Стро́ев*** |
| --- |
|  |
| Gimė | 1937 m. vasario 25 d. (86 metai)Dudkino k. Oriolo sritis, TSRS |
| Tautybė | rusas |
| Sutuoktinis (-ė) | Nina Strojeva |
| Vaikai | dukra Marina Rogačiova |
|  |
| Veikla | Tarybinis ir Rusijos politikas |
| Pareigos | buvęs Federacijos tarybos pirmininkas ir Oriolo srities gubernatorius |
| Partija | TSKP, Vieningoji Rusija |
|  |
| Žymūs apdovanojimai |
| Ordinas Už nuopelnus Tėvynei, Spalio revoliucijos ordinas, Darbo raudonosios vėliavos ordinas |

**Jegoras Strojevas** (rus. *Его́р Семёнович Стро́ев*, g. 1937 m. vasario 25 d. Oriolo srityje) – tarybinis ir rusų politikas bei valstybės veikėjas, buvęs Rusijos Federacijos tarybos (RFT) pirmininkas (1996–2001 m.) bei Oriolo srities gubernatorius (1996–2009 m.).

Biografija
----------

Baigęs mokyklą J. Strojevas dirbo kolūkyje, 1960 m. neakivaizdžiai baigė agronomijos-sodininkystės studijas Mičiurinsko vaisių ir daržovių pramonės institute.

Dirbo propagandinį darbą TSKP struktūrose, 1970–1973 m. vadovavo Oriolo srities Pokrovsko rajono LDT vykdomajam komitetui bei rajono komunistams. 1973–1984 m. buvo TSKP Oriolo srities komiteto sekretorius, atsakingas už žemės ūkį.

1984–1985 m. – TSKP CK instruktorius, vėliau iki 1989 m. – TSKP Oriolo srities komiteto pirmasis sekretorius.

Nuo 1986 m. buvo TSKP CK narys, 1989–1991 m. – TSKP CK sekretorius žemės ūkio politikai, TSKP CK Politinio biuro narys. 1991 rugpjūčio pučo metu atsisakė pripažinti GKČP. Vėliau vadovavo veislininkystės mokslinio tyrimo institutui, 1991–1993 m. buvo RF konstitucijos kūrimo komisijos narys.

1993 m. grįžo į politiką, vadovavo Oriolo srities administracijai, nuo 1996 iki 2009 m. – šios srities gubernatorius.

1996 m. sausio mėn. išrinktas Rusijos Federacijos tarybos pirmininku, buvo NVS šalių tarpparlamentinės asamblėjos pirmininkas. 2001 m. gruodžio mėn. pakeitus RFT formavimo tvarką, neteko RFT pirmininko pareigų (jam suteiktas „Garbės pirmininko" titulas).

Nuo 2009 m. kovo mėn. iki 2014 m. rugsėjo mėn. – RFT narys nuo Oriolo srities.

J. Strojevas yra ekonomikos mokslų daktaras (1994 m.), Rusijos agrarinių mokslų akademijos tikrasis narys (nuo 1997 m.), Rusijos mokslų akademijos akademikas (nuo 2013 m.).

Šaltiniai
---------

1. ↑  СТРОЕВ Егор Семенович


| Politinis postas |
| --- |
| Prieš tai:**Vladimiras Šumeika** | **Rusijos Federacijos tarybos pirmininkas** 1996 – 2001 m. | Po to:**Valentina Matvijenko** |
| Prieš tai:**-** | **Oriolo srities gubernatorius** 1996 – 2009 m. | Po to:**Aleksandras Kozlovas** |
| ***Puikus planas*** |
| --- |
|  |
|  |
| Pavadinimas | Un plan parfait |
| Kilmės šalis |  Prancūzija |
| Režisierius | Pascal Chaumeil |
| Vaidina | Diane Kruger  Danny Boon  Alice Pol  Robert Plagnol |
| Metai | 2012 |
| Žanras | komedija |
| Trukmė | 104 min. |
| Kalba | prancūzų |
| Biudžetas | 26,3 mln. dolerių |
| Pajamos | 16 mln. dolerių |
| **IMDb įrašas** |

**Puikus planas** (pranc.  *Un plan parfait*) – 2012 m. Prancūzijoje sukurta komedija.

Pagrindiniai aktoriai
---------------------

*Aktorius – vaidmuo*
* Diane Kruger – Izabelė
* Dany Boon – Žanas-Ivas
* Alice Pol – Korina
* Robert Plagnol – Pjeras
* Jonathan Cohen – Patrikas
* Laure Calamy – Valeri

Turinys
-------

DĖMESIO: *toliau atskleidžiamos kūrinio detalės*

Jau daugiau kaip 120 metų Izabelės giminės moteris persekioja prakeiksmas: visų jų pirmoji santuoka baigiasi skyrybomis. Ji pati jau dešimtmetį gyvena su Pjeru ir tariasi apgavusi likimą. Vis tik kuomet jiedu pradeda galvoti apie vaikus, Pjeras primygtinai nori, kad iki tol jiedu susituoktų. Paklausiusi draugės patarimo, Izabelė nusprendžia slapta susituokti ir išsiskirti dar iki vestuvių su Pjeru, kad prakeiksmas būtų pašalintas. Jai suorganizuojamas susitikimas su fiktyviu jaunikiu Kopenhagoje, tačiau šis sutartu laiku nepasirodo. Izabelė, nenorėdama nusileisti, nusprendžia sėsti į kitą lėktuvą ir vykti paskui vyrą (Žaną-Ivą), su kuriuo susipažino skrydžio metu. Jiedu atsiduria Kenijoje, kur po dienos susituokia pagal vietinių gyventojų papročius. Nieko nesakiusi, Izabelė kitą dieną pabėga ir grįžta namo, tačiau kuomet nuneša pareiškimą tuoktis, sužino, kad jos santuoka oficiali. Kol Pjeras nieko nesužinojo, Izabelė skuba rasti Žaną-Ivą, tačiau jai dar reikia priversti jį skirtis...

Apdovanojimai
-------------

* Jupiler apdovanojimas (nominacija) – geriausia Vokietijos aktorė (D. Kruger)
* Newport Beach filmų festivalis – geriausias filmas, geriausias scenarijus, geriausias režisierius (P. Chaumeil), geriausia aktorė (D. Kruger)
| Pardas |
| --- |
| Pardo žemupys Kanavieiraso apylinkėse Pardo žemupys Kanavieiraso apylinkėse |
| **Ilgis** | 680 km |
| **Baseino plotas** | 32 334 km² |
| **Ištakos** | Peri Peri kalnagūbris |
| **Žiotys** | Atlanto vandenynas |
| **Šalys** | Brazilijos vėliava Brazilija |
|  |
|  **Vikiteka** | Pardas |

**Pardas** (port. *Rio Pardo* 'rudoji upė') – upė šiaurės rytų Brazilijoje, Minas Žeraiso ir Bahijos valstijose. Prasideda Brazilijos plokščiakalnyje, Peri Peri kalnagūbryje, 910 m aukštyje, Rio Pardo de Minaso apylinkėse. Vinguriuoja plokščiakalniu daugiausia į rytus, žemupyje teka lyguma lygia greta su Žektinjonja. Įteka į Atlanto vandenenyną ties Kanavieiraso miestu, sudaro pelkėtą deltą.

Didžiausi intakai – Largas, Manžerona, Maikinkė, Ribeira (dešinieji), San Žuan do Paraisas, Veruga, Katole Grandė, Panelaunas (kairieji).

Pardas keliose vietose patvenktas (didžiausia užtvanka prie Mašado Mineiro). Miestai prie upės: Rio Pardo de Minasas, Kandido Salesas, Itambė, Maskotė, Kanavieirasas. Upės vidurupio baseine yra Karamuru–Paragvasu indėnų teritorija (gyvena indėnai patašai hanhanhanai).

Šaltiniai
---------

1. 1 2 3  R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.
2. ↑  «Bacia do Rio Pardo», Companhia Energética de Minas Gerais
3. 1 2  Mapa físico do estado de Bahia
4. ↑  Mapa Multimodal Bahia, DNIT, 2013.
| ***Baimė*** |
| --- |
|  |
|  |
| Pavadinimas | Fear |
| Kilmės šalis |  JAV |
| Režisierius | James Foley |
| Scenaristas (-ai) | Christopher Crowe |
| Vaidina | Mark Wahlberg  Reese Witherspoon  William Petersen  Alyssa Milano |
| Metai | 1996 |
| Žanras | trileris |
| Trukmė | 96 min. |
| Kalba | anglų |
| Biudžetas | 6,5 mln. dolerių |
| Pajamos | 20,8 mln. dolerių |
| **IMDb įrašas** |

**Baimė** (angl. *Fear*) – 1996 m. JAV sukurtas trileris apie persekiojimą ir psichologinį smurtą. Filmas jaunimo tarpe laikomas kultiniu, tarsi garsios 1987 m. juostos „Fatališkas potraukis" su Michael Douglas ir Glenn Close versija paaugliams.

Aktorius Mark Wahlberg pelnė MTV kino apdovanojimo nominaciją kaip geriausias neigiamas herojus.

Turinys
-------

DĖMESIO: *toliau atskleidžiamos kūrinio detalės*

16-metė Nikolė, susipažinusi su Deivudu, galvojo radusi svajonių vaikiną. Simpatiškas, malonus jaunuolis netruko sužavėti ne tik ją, bet ir jaunesnį brolį bei pamotę ir tik Nikolės tėvas neskuba pasiduoti pirmąm įspūdžiui. Ilgiau bendraudama su Deividu, Nikolė pastebi šio maniakišką būdą. Kai galiausiai mergina nusprendžia skirtis, Deividas nenusiteikęs jos paleisti. Sulaukęs griežto atsako iš Styvo, Deividas naktį sugrįžta su būriu draugų. Atkirsta nuo pasaulio šeima turi savo jėgomis kovoti su įsibrovėliais.

Pagrindiniai aktoriai
---------------------

*Aktorius – vaidmuo*
* Mark Wahlberg – Deividas
* Reese Witherspoon – Nikolė
* William Petersen – Styvas, Nikolės tėvas
* Amy Brenneman – Laura, Nikolės pamotė
* Alyssa Milano – Margo
* Christopher Gray – Tobis
* Tracy Fraim
* Gary Riley
* Jason Kristopher
Koordinatės: 77°00′ p. pl. 27°30′ v. ilg.﻿ / ﻿77.000°š. pl. 27.500°r. ilg.﻿ / 77.000; 27.500


Kotso ŽemėKotso Žemė
Kotso Žemė žemėlapyje

**Kotso Žemė** arba ***Koutso Žemė*** (angl. *Coats Land*) – Vakarų Antarktidos dalis tarp 20 ir 37° vakarų ilgumos. Rytuose ribojasi su Karalienės Matildos Žeme, vakaruose pereina į šelfinį Filchnerio ledyną. Iš šiaurės skalaujama Vedelio jūros. Pakrantėje daugiausia šelfiniai ledynai.

Beveik visą Kotso Žemę dengia žemyninio ledyno skydas. Ledyno storis – 500–1000 m. Pakrantėje veisiasi paukščiai, daugiausia pingvinai.

Šakltono kalnagūbris Kotso Žemėje
1904 m. teritoriją atrado britų antarktinė ekspedicija, vadovaujama Viljamo S. Briuso. Žemė pavadinta ekspedicijos rėmėjo Džeimso Kotso ( *James Coats*) garbei.

Kotso Žemėje yra britų antarktinė Heilio stotis ir Argentinos Belgrano II bazė. Kotso Žemės dalys patenka į Jungtinės Karalystės, Argentinos ir Norvegijos pretenzijų zonas.

Šaltiniai
---------

1. ↑  *Coatso Žemė (Coats Land, Coatsland, Kòtso Žẽmė, Kòutso Žẽmė)*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003
2. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 229
| ***Aš ir Orsonas Velsas*** |
| --- |
|  |
|  |
| Pavadinimas | Me and Orson Welles |
| Kilmės šalis | Jungtinė Karalystė Jungtinė Karalystė JAV |
| Režisierius | Richard Linklater |
| Scenaristas (-ai) | Holly GentVincent Palmo Jr. |
| Vaidina | Zac Efron  Christian McKay  Claire Danes  Ben ChaplinZoe Kazan |
| Metai | 2008 |
| Žanras | drama |
| Trukmė | 114 min. |
| Kalba | anglų |
| Biudžetas | 25 mln. JAV dol. |
| Pajamos | 2,3 mln. JAV dol. |
| **IMDb įrašas** |

**Aš ir Orsonas Velsas** (angl. *Me and Orson Welles*) – 2008 m. sukurtas filmas, režisuotas Richard Linklater.

Siužetas
--------

DĖMESIO: *toliau atskleidžiamos kūrinio detalės*

1937 m. Niujorkas. 17-metis Ričardas, svajojantis tapti Brodvėjaus aktoriumi, atsitiktinai prie dar neveikiančio „Merkurijaus" teatro sutinka grupę teatralų, o tarp jų – ir pagarsėjusį režisierių Orsoną Velsą. Ričardas šiam padaro teigiamą įspūdį ir gauna nedidelį vaidmenį Velso statomoje pjesėje „Julijus Cezaris". Repetuoti jam tenka su režisieriaus asistente Sonja Džouns, kurią Ričardas netrunka įsimylėti, tačiau mergina tuo pačiu metu susitikinėja su Velsu. Apimtas pavydo, Ričardas primena režisieriui apie jo besilaukiančią žmoną ir po konflikto atleidžiamas. Po kelių dienų jis grąžinamas į repeticijas, tačiau po premjeros, sulaukusios didžiulio pasisekimo, Ričardas vėl išvaromas iš trupės.

Pagrindiniai aktoriai
---------------------

*Aktorius – vaidmuo*
* Zac Efron – Richard Samuels
* Christian McKay – Orson Welles
* Claire Danes – Sonja Jones
* Ben Chaplin – George Coulouris
* James Tupper – Joseph Cotten
* Zoe Kazan – Gretta Adler

Pagrindiniai apdovanojimai
--------------------------

* BAFTA (nominacija) – geriausias antrojo plano aktorius (C. McKay)
* Austino kino kritikų asociacija – geriausias filmas, geriausias antrojo plano aktorius (C. McKay)

Išnašos
-------

1. 1 2  „Me and Orson Welles (2009)". *Box Office Mojo*. IMDb. Nuoroda tikrinta 2015-08-08.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| **Vatikano geografija** |
|  |
| **Žemynas** | Europa |
| **Regionas** | Pietų Europa |
| **Plotas** | 0,44 km²100 % žemės0 % vandens |
| **Pakrantė** | 0 km |
| **Sienos** | Italija 3,2 km |
| **Aukščiausias taškas** | 76 m |
| **Žemiausias taškas** | 19 m |
| **Ilgiausia upė** | Nėra |
| **Didžiausias ežeras** | Nėra |

**Vatikano geografija** yra išskirtinė dėl pačios teritorijos dydžio – Vatikanas yra mažiausia nepriklausoma valstybė pasaulyje (0,44 km² ploto). Dar 13 pastatų Romoje ir Gandolfo pilis priklauso šiai valstybei. Šalis nepasižymi jokiomis naudingomis iškasenomis ar kitais geografiniais ypatumais. Vatikaną, kaip ir Romą, kartais sudrebina Žemės drebėjimai.

Mikrovalstybė išsidėsčiusi ant Vatikano kalvos šiaurės rytų Romos dalyje, už kelių šimtų metrų nuo Tibro dešiniojo kranto. Vatikano ir Italijos ribos (3,2 km ilgio) beveik visur atkartoja miesto sienų, pastatytų popiežiaus apsaugai, ribas. Žemiausias Vatikano taškas yra 19 m, aukščiausias – 76 m aukštyje virš jūros lygio. Aukščiausias Vatikano pastatas yra Šventojo Petro bazilika (138 m).

Daugiau nei 50 proc. Vatikano teritorijos skirta viešam naudojimui ir neužstatyta pastatais. Šiai teritorijai priklauso ir Vatikano sodai.

Vatikano klimatas toks pat kaip ir Romos – Viduržemio jūros klimatas su švelniais lietumis nuo rugsėjo iki gegužės vidurio bei karštomis vasaromis nuo gegužės iki rugsėjo.

|  |  |  |  |
| --- | --- | --- | --- |
| 

| Ž • A • REuropos šalių geografijos |
| --- |
|  |
| 
Airija | Albanija | Andora | Armėnija | Austrija | Azerbaidžanas | Baltarusija | Belgija | Bosnija ir Hercegovina | Bulgarija | Čekija | Danija | Estija | Graikija | Gruzija | Islandija | Ispanija | Italija | Jungtinė Karalystė (Anglija, Šiaurės Airija, Škotija, Velsas) | Juodkalnija | Kazachija | Kipras | *Kosovas* | Kroatija | Latvija | Lenkija | Lichtenšteinas | Lietuva | Liuksemburgas | Malta | Moldavija | Monakas | Norvegija | Nyderlandai | Portugalija | Prancūzija | Rumunija | Rusija | San Marinas | Serbija | Slovakija | Slovėnija | Suomija | Šiaurės Makedonija | Švedija | Šveicarija | Turkija | Ukraina | Vatikanas | Vengrija | Vokietija |

 |
Koordinatės: 54°56′06″š. pl. 24°21′02″r. ilg.﻿ / ﻿54.9351°š. pl. 24.3505°r. ilg.﻿ / 54.9351; 24.3505

|  |
| --- |
|    **Livintų geležinkelio stotis** |
|  |
| **Adresas** | Livintai |
| **Atidaryta** | XX a. 1-oji pusė |
| **Aptarnaujanti įmonė** | AB „Lietuvos geležinkeliai" |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  | km | 

|  |
| --- |
|  |

 | km |  |
| ↑ LENTVARIS ↑ |  | 

|  |
| --- |
|  |

 |  |  |
|  |  | 

|  |
| --- |
|  |

 |  |  |
| Žasliai |  | 

|  |
| --- |
|  |

 |  |  |
|  | 9,2 | 

|  |
| --- |
|  |

 |  |  |
| KAIŠIADORYS |  | 

|  |
| --- |
|  |

 |  |  |
|  | 11,2 | 

|  |  |
| --- | --- |
|  |  |

 | 6,6 |  |
| **Livintai** |  | 

|  |  |
| --- | --- |
|  |  |

 |  | *Pagiriai* |
|  | 11,8 | 

|  |  |
| --- | --- |
|  |  |

 |  |  |
| GAIŽIŪNAI |  | 

|  |  |
| --- | --- |
|  |  |

 |  | *Dumsiai* |
|  | 7,1 | 

|  |  |
| --- | --- |
|  |  |

 | 6,4 |  |
| JONAVA |  | 

|  |  |
| --- | --- |
|  |  |

 |  | Kalnėnai |
|  |  | 

|  |  |
| --- | --- |
|  |  |

 |  |  |
| ↓ RADVILIŠKIS ↓ |  | 

|  |  |
| --- | --- |
|  |  |

 |  | ↓ PALEMONAS ↓ |
|  |  |  |  |  |  |  |

 |

 |

**Livintų geležinkelio stotis** – geležinkelio stotis Livintų kaime, į šiaurės vakarus nuo Kaišiadorių. Praeina Vilniaus–Klaipėdos geležinkelis. Stotyje dvikelis geležinkelis iš Kaišiadorių pereina į vienkelį ir taip tęsiasi iki Jonavos, kur vėl išplatėja iki dviejų kelių. Atkarpa tarp Kaišiadorių ir Livintų yra ypatinga tuo, kad tai vienintelis dviejų kelių tarpustotis Lietuvoje, kuriame traukinius galima leisti abiem kryptimis abiem keliais. Keleiviniai traukiniai nestoja.

Istorija
--------

Stotis įkurta XX a. Nuo 2005 m. keleiviniai traukiniai stotyje nesustoja. 2020 m. Lietuvos vyriausybė nusprendė Livintų stotį 2023 m. uždaryti, o tarpstotyje Livintai–Gaižiūnai įrengti dvikelį ruožą, taip gerinant traukinių prasilenkimą.

Šaltiniai
---------

1. ↑  Livintų geležinkelio stotis bus uždaryta. 2020-05-27, 15min.lt (tikrinta 2023-07-27).
2. ↑  Bus uždaroma Livintų geležinkelio stotis. 2020-05-27, Lrt.lt (tikrinta 2023-07-27).
| ***Bjaurioji Merė, Pašėlęs Laris*** |
| --- |
|  |
|  |
| Pavadinimas | Dirty Mary, Crazy Larry |
| Kilmės šalis |  JAV |
| Režisierius | John Hough |
| Vaidina | Peter Fonda  Susan George  Adam Roarke |
| Metai | 1974 |
| Žanras | trileris |
| Trukmė | 93 min. |
| Kalba | anglų |
| Biudžetas | 1,14 mln. JAV dolerių |
| Pajamos | 28,4 mln. JAV dolerių |
| **IMDb įrašas** |

**Bjaurioji Merė, Pašėlęs Laris** (angl. *Dirty Mary, Crazy Larry*) – 1974 m. JAV sukurtas trileris.

Siužetas
--------

DĖMESIO: *toliau atskleidžiamos kūrinio detalės*

Vairuotojas Laris ir mechanikas Dekas, svajojantys apie dalyvavimą NASCAR automobilių lenktynėse, pagrobia prekybos centro valdytojo šeimą ir gauna 150 tūkst. dolerių išpirką. Sprunkant prie jų netikėtai prisijungia Merė – mergina, su kuria Laris praleido vieną naktį ir kurios ketino atsikratyti. Vis tik Merė pasirodė įkyri ir sumani, todėl prisijungė prie porelės, kurią netrukus pradėjo persekioti visa valstijos policija. Neeiliniai Lario vairavimo sugebėjimai padeda jiems pabėgti iš įvairių situacijų kelyje.

Pagrindiniai aktoriai
---------------------

*Aktorius – vaidmuo*
* Peter Fonda – Laris
* Susan George – Merė
* Adam Roarke – Dekas
* Kenneth Tobey
* Eugene Daniels
* Lynn Borden
* Janear Hines

Išnašos
-------

1. ↑  Solomon, Aubrey. Twentieth Century Fox: A Corporate and Financial History (The Scarecrow Filmmakers Series). Lanham, Maryland: Scarecrow Press, 1989. ISBN 978-0-8108-4244-1. p257
2. ↑  Dirty Mary, Crazy Larry, Box Office Information. The Numbers. Nuoroda tikrinta 2012-05-22.
Nigerijos policijos pareigūnai
**Nigerijos policija** (angl. *The Nigeria Police Force*; jor. *Ọlọ́ọ̀pá Nàìjíríà*; igb. *Ndị uwe ojii Nigeria*) – teisėsaugos institucija Nigerijoje; policija. Turi maždaug 371 800 pareigūnų, nors šiuo metu[kada?] planuojama padidinti jų skaičių iki 650 000. Nuo 2021 m. Nigerijos policijos vadovas yra Usmanas Alkali Baba.

Tai yra labai didelė organizacija, kuriai priklauso 36 valstybinės komandos, suskirstytos į 12 zonų ir 7 administracines įstaigas.

Istorija
--------

Įkurta 1820 metais. 1896 m. buvo įkurta atskira Lagoso policija. 1992—2020 m. egzistavo specialus kovos su apiplėšimais skyrius.

Šaltiniai
---------

1. ↑  "Nigeria / Africa / Member countries / Internet / Home - INTERPOL".[neveikianti nuoroda]
2. ↑  „Buhari Approves Appointment Of Usman Alkali As Acting IGP". *Channels TV*. 2021-04-06. Nuoroda tikrinta 2021-04-06.
3. ↑  „Nigeria Police Force | Home". *www.npf.gov.ng*. Nuoroda tikrinta 2023-09-24.

Nuorodos
--------

* Oficiali svetainė
| Šavnikas*Šavnik, Шавник* |
| --- |
|        |
| *Miestelio aikštė* |
|  |
| 

ŠavnikasŠavnikas

42°57′0″ š. pl. 19°06′0″ r. ilg.﻿ / ﻿42.95000°š. pl. 19.10000°r. ilg.﻿ / 42.95000; 19.10000﻿ (Šavnikas)Koordinatės: 42°57′0″ š. pl. 19°06′0″ r. ilg.﻿ / ﻿42.95000°š. pl. 19.10000°r. ilg.﻿ / 42.95000; 19.10000﻿ (Šavnikas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Juodkalnijos vėliava Juodkalnija |
| **Savivaldybė** | Šavniko opština |
|  |
| **Meras** | Velimir Perišić |
|  |
| **Gyventojų** (2003) | 570  |
|  |
| **Pašto kodas** | 81450 |
| **Tinklalapis** | www.savnik.cg.yu |
|  **Vikiteka** | Šavnikas |

**Šavnikas** (juodkal. *Šavnik, Шавник*) – miestelis šiaurės Juodkalnijoje, Šavniko opštinos (2947 gyv.) centras. Šavnikas yra neoficialus Drobniačių (juodkal. *Drobnjaci*) genties regiono centras.

Istorija
--------

Šavnikas yra palyginti nauja gyvenvietė, įkurta 1861 m. Jį apgyvendino atsikėlėliai iš kitų Juodkalnijos dalių, daugiausia amatininkai, kurių reikėjo vietiniams valstiečiams. Miestas greitai tapo Drobniačių regiono centru, jame buvo įkurtas paštas, mokykla, teismas, karinis postas.

Socialistinės Jugoslavijos metais Šavnikas nebuvo industrializuotas, per jį nėjo svarbios magistralės, todėl miesto ekonomika nesivystė. Visos Šavniko opštinos gyventojų skaičius lėtai mažėja. Vietiniai gyventojai migruoja į Nikšičių ir pietinę Juodkalniją. Juodkalnijoje Šavnikas dažnai suvokiamas kaip prasto, nykstančio miesto sinonimas.

Numatomas tiesti kelias Risanas-Šavnikas-Žabliakas ir Žabliako, kuris yra svarbus kalnų turizmo centras, artumas gali tapti Šavniko ekonominio gerėjimo priežastimi.

Gyventojai
----------

Šavnikas yra mažiausiai gyventojų turinčios Juodkalnijos opštinos centras, o jis pats – mažiausiai gyventojų turintis miestas opštinos centras.

Šavniko gyventojų skaičiaus kitimas:

* 1981 m. – 633 gyv.
* 1991 m. – 821 gyv.
* 2003 m. – 570 gyv.

Transportas
-----------

Per Šavniką eina vienintelis regioninis kelias Nikšičius–Žabliakas.
**Damotas** (senovės pietų arabų kalba: DʿMT ) – istorinė Senovės Jemeno valstybė, buvusi dabartinės Eritrėjos ir šiaurinės Etiopijos teritorijoje (Etiopijos civilizacijos kultūriniuose Mereb Melašo ir Tigrajaus regionuose). Tai buvo vienintelė Jemeno civilizacijos paveikta valstybė, buvusi ne Pietinėje Arabijoje, o Afrikos žemyne, no kitų Jemeno valstybių atskirta Raudonosios jūros. Svarbiausias valstybės uostas buvo Adulis, o sostinė buvo Jeha.

Damoto tauta buvo proto-etiopai.

Istorija
--------

Jehos griuvėsiai
Damoto atsiradimui įtakos turėjo Ausano, o vėliau Saabos kolonistai I tūkst. pr. m. e. pirmoje pusėje kolonizavę šį kraštą. Jie iš Azijos atnešė pažangesnę kultūrą. Nėra vieningai sutariama, kiek valstybės atsiradimui reikšmės turėjo vietinis proto-etiopinis substratas. Vieni laiko damoto tautą proto-etiopų ir saabėjų mišiniu, o kiti - saabos kultūros paveiktais proto-etiopais.

Damoto sostinė greičiausiai buvo Jeha, kurios pirmieji statiniai datuojami VIII a. pr. m. e. Joje pastatyta saabėjų stiliaus Didžioji šventykla. 

Atokesnė padėtis kitų Jemeno valstybių atžvilgiu nulėmė tai, kad Damotas niekada nebuvo užkariautas ir vystėsi savarankiškai. Bet jo kultūra ir politika tikriausiai vystėsi labai priklausoma nuo Saabos. V a. pr. m. e. Pietų Arabijoje nunykus Saabai, Damotas irgi nusilpo, o jo vietoje susikūrė daug smulkių valstybėlių. 

Prieš mūsų eros pradžią tame pačiame regione susiformavo Aksumo imperija, tačiau nėra iki galo aišku, kokie jo santykiai su senesniu Damotu.

Valdovai
--------

|  |
| --- |
| **Etiopijos ir Eritrėjos istorija** |
| Etiopijos priešistorė |
| Senovės Jemenas (Damotas) |
| Proto-Aksumo periodas |
| Aksumo imperija |
| Etiopijos imperija: |
| Zagvės dinastija > Saliamonidai |
| *Oromo migracija, Osmanų imperija* |
| Gondaro laikotarpis (1606–1755) |
| Zemene mesafint (1755–1855) |
| Suvienytoji Etiopija (1855–1935) |
| Italijos Rytų Afrika (1935–1941) |
| Etiopijos imperija (1941-1975) |
| Dergas > Etiopijos LDR (1987–1991) |
| Etiopija, Eritrėja, Džibutis |
| **Istoriniai regionai** |
| Mereb Melašas, Tigrajus, Begmenderis, Godžaras, Vagas, Ševa, Velega, Davaro, Balė, Adalis, Gibė |

Keturių žinomų valdovų sąrašas VII a. pr. m. e.

* Wʿrn Ḥywt (apie 700 m. pr. m. e.) – gyveno tuo pat metu, kaip ir Saabos Kariba-il Vataras
* Rdʿm - tituluotas mukaribu
* Rbḥ - tituluotas YGʿḎ tautos karaliumi (Ṣrʿn), Damoto ir Saabos mukaribu
* Lmn - tituluotas YGʿḎ tautos karaliumi (Ṣrʿn), Damoto ir Saabos mukaribu

Nuorodos
--------

* Jemeno ir Etiopijos senovės ryšiai
**Librusec**| [[Image:|px]] |
| **Pavadinimas** | Librusec |
| **Savininkas** | Ilja Larinas |
| **Kūrėjas** | Ilja Larinas |
| **Komercinė?** | taip, nuo 2009 m. |
| **Paskirtis** | elektroninė biblioteka |
| **Registracija** | būtina, be registracijos peržiūrimos tik anotacijos |

**Librusec** (rus. *Либрусек*) – interneto svetainė, priskiriama elektroninėms bibliotekoms ar piratinėms svetainėms. Joje galima skaityti ar parsisiųsti knygas. *Librusec* veikia pagal Ekvadoro įstatymus. Naudotojams siūloma susilaikyti ir nesinaudoti svetainės paslaugomis, jei jų valstybės įstatymai tai draudžia.

2009 m. kaip elektroninė biblioteka gavo premiją ROTOR, 2012 m. – premiją РОТОР Grand Prix.

Pagrindinė informacija
----------------------

Pavadinimas *Librusec* kilo iš domeno pavadinimo *lib.rus.ec*, kuris sudarytas prie I. Larino Ekvadoro rusakalbių svetainės adreso *rus.ec* pridėjus priedėlį *lib.*. Larinas nurodo, kad pavadinimą *Librusec* reikia kirčiuoti antrame skiemenyje.

Knygos svetainėje saugomos įvairiais formatais (PDF, DjVu, HTML, .txt ir kt.), bet pagrindiniu laikomas formatas FictionBook (FB2). Galima *on-line* būdu skaityti formatus .txt, .rtf, .doc.

Svetainė valdoma viki principu. Bet kuris registruotas vartotojas, praėjus 2 dienoms nuo registracijos, gali pridėti knygų, redaguoti informaciją apie knygas ir pan. Dalis svetainės vartotojų yra privilegijuoti, tai vadinamieji *bibliotekininkai* (rus. *библиотекари*), kurie kovoja su šiukšlėmis ir vandalizmu.

Statistika
----------

Registruotų naudotojų – 2 mln. 32 tūkst.
  
2014 m. birželio 28 d. svetainėje buvo 321 133 knygos (apimtis 851 gigabaitas), 151 tūkst. autorių.

Knygų failai pagal kalbas:

* rusų: 262832
* anglų: 35055
* bulgarų: 7274
* ukrainiečių: 3294
* ispanų: 2717
* vokiečių: 2371
* lenkų: 1888
* prancūzų: 1615
* baltarusių: 1277
* latvių: 692
* italų: 631
* esperanto: 478
* čekų: 155
* olandų: 137
* portugalų: 114
* vengrų: 100
* rumunų: 90
* lietuvių: 43
* ir t. t.

Librusec yra viena didžiausių elektroninių bibliotekų.
2009 m. ROTOR konkurse Librusec buvo pripažintas geriausia metų internetine rusakalbe biblioteka.

Nuorodos
--------

1. ↑  *Реинкарнация книги*, «Российская газета», 22.09.09.
2. ↑  Правила пользования библиотекой Archyvuota kopija 2010-02-10 iš Wayback Machine projekto.
3. ↑  Премия РОТОР 2009
4. ↑  Премия РОТОР 2012
5. ↑  Статистика Archyvuota kopija 2014-07-01 iš Wayback Machine projekto.
6. ↑  Наличие книг в библиотеке Archyvuota kopija 2014-07-03 iš Wayback Machine projekto.
7. ↑  Премия РОТОР: финал, Lenta.ru
8. ↑  Результаты конкурса РОТОР 2009, ezhe.ru
9. ↑  Специалисты определили лучших деятелей и сайты Рунета, telnews.ru
10. ↑  Интернетчики выбрали «Либрусек» Archyvuota kopija 2012-04-07 iš Wayback Machine projekto. журнал «Книжное дело»
| ***Palauk iki sutems*** |
| --- |
|  |
|  |
| Pavadinimas | Wait Until Dark |
| Kilmės šalis |  JAV |
| Režisierius | Terence Young |
| Vaidina | Audrey Hepburn  Alan Arkin  Richard Crenna |
| Metai | 1967 |
| Žanras | drama, trileris |
| Trukmė | 108 min. |
| Kalba | anglų |
| Biudžetas | 3 mln. JAV dol. |
| Pajamos | 17,5 mln. JAV dol. |
| **IMDb įrašas** |

**Palauk iki sutems** (angl. *Wait Until Dark*) – 1967 m. sukurtas psichologinis trileris. 

Juostą demonstruojant kino teatruose, buvo sukuriama ypatinga atmosfera: likus 15 minučių iki seanso pradžios salėje būdavo išjungiamos šviesos (pagrindinė filmo herojė yra akla moteris), ir buvo girdimas tik aktorių garsus kvėpavimas ir riksmai.

Filmas įtrauktas 55 numeriu į sąrašą „100 Years... 100 Thrills list" ir 10 numeriu į „100 Scariest Movie Moments".

Pagrindinio vaidmens atlikėja Audrey Hepburn buvo nominuota Oskarui. Filmo prodiuseriu buvo jos vyras Mel Ferrer, su kuriuo aktorė tuo metu skyrėsi. Po šio filmo Hepburn nesifilmavo net 9 metus, kuomet 1976 m. pasirodė juosta „Robinas ir Merijon".

Siužetas
--------

DĖMESIO: *toliau atskleidžiamos kūrinio detalės*

Jauna moteris Liza, gabenanti heroino siuntą iš Monrealio į Niujorką senovinėje lėlėje, paslepia ją aklos moters Siuzės Hendriks bagaže. Lėlė atsiduria šios namuose, tačiau nusikaltėliai, vadovaujami Hario Routo, ieško būdų kaip susigrąžinti narkotikus. Vienas iš gaujos narių, Maikas Tamlanas, apsimeta Siuzės vyro Semo bendradarbiu ir su ja susidraugauja, įgydamas šios pasitikėjimą. Kiti nusikaltėliai apsimeta policininkais, kurie tiria netoliese neva įvykdytą žmogžudystę, kurią galimai įvykdė Semas. Kadangi visi ieško lėlės, Siuzė pradeda įtarti, kad ją mėgina apgauti, tačiau tiki, kad Maikas yra jos pusėje.

Pagrindiniai aktoriai
---------------------

*Aktorius – vaidmuo*
* Audrey Hepburn – Siuzė Hendriks
* Alan Arkin – Haris Routas
* Richard Crenna – Maikas Tamlanas
* Efrem Zimbalist J. – Semas Hendriksas
* Jack Weston – Karlino
* Samantha Jones – Liza
* Julie Herrod – Glorija

Apdovanojimai
-------------

* Oskaras (nominacija) – geriausia aktorė (A. Hepburn)
* Auksinis gaublys (nominacija) – geriausia aktorė (A. Hepburn), geriausias antrojo plano aktorius (E. Zimbalist Jr.)
* Laurel apdovanojimas (nominacija) – geriausia dramos aktorė (A. Hepburn)

Išnašos
-------

1. ↑  Hannan, Brian (2016). *Coming Back to a Theater Near You: A History of Hollywood Reissues, 1914–2014*. Jefferson, North Carolina: McFarland & Company. p. 178. ISBN 978-1-4766-2389-4.
2. ↑  „Wait Until Dark, Box Office Information". *The Numbers*. Nuoroda tikrinta 2012-03-08.
3. ↑  „The 100 Scariest Movie Moments: 100 Scariest Moments in Movie History - Official Bravo TV Site". Bravo. Suarchyvuotas originalas 2007-10-30.
| **Juozas Lazauskas** |
| --- |
| Gimė | 1931 m. vasario 8 d.Vilkininkai, Leipalingio valsčius |
| Mirė | 2010 m. spalio 11 d. (79 metai)Vilnius |
|  |
| Veikla | agronomas |
| Partija | 1961 m. SSKP |
|  |
| Alma mater | 1958 m. Lietuvos žemės ūkio akademija |

**Juozas Lazauskas** (1931 m. vasario 8 d. Vilkininkuose, Leipalingio valsčiuje – 2010 m. spalio 11 d. Vilniuje) – Lietuvos agronomas.

Biografija
----------

1958 m. su pagyrimu baigė Lietuvos žemės ūkio akademijos Agronomijos fakultetą. 1958–2001 m. dirbo Žemdirbystės instituto Vokės filiale; 1961–1965 m. ir 1998–2001 m. Selekcijos sektoriaus vedėjas, 1965–1998 m. direktorius. 1972 m. žemės ūkio mokslų daktaras. 1986 m. profesorius.

Nuo 1972 m. SSRS Žemės ūkio mokslų akademijos narys korespondentas, nuo 1990 m. Lietuvos mokslų akademijos (LMA) tikrasis narys. 1991–1995 m. LMA Biologijos, medicinos ir žemės ūkio mokslų skyriaus Žemės ūkio mokslų sekcijos pirmininkas. Nuo 1995 m. LMA Žemės ūkio ir miškų mokslų skyriaus pirmininko pavaduotojas. 1994–2006 m. žurnalo „Žemės ūkio mokslai" vyr. redaktorius, redakcinės kolegijos pirmininkas. Vienas konsultantų ir autorių rengiant Žemės ūkio enciklopediją.

Mokslinė veikla
---------------

Kaip agronomo ir mokslininko veikla labiausiai buvo susijusi su Pietryčių Lietuva. Mokslinių tyrimų sritis – augalininkystė, selekcija ir sėklininkystė. Paskelbė apie 130 mokslinių straipsnių.

Su kitais sukūrė augalų veisles:

pašariniai geltonieji lubinai – „Smėliai" (1969 m.), „Pamaina" (1977 m.), „Augiai" (1991 m.), „Trakiai" (1999 m.), „Vilčiai" (2000 m.)
seradėlės – „Neris" (1975 m.)
esparcetai – „Žilvinai" (1984 m.), „Meduviai" (1998 m.)
bulvės – „Aistės" (1989 m.)

Bibliografija
-------------

* Agrotechnika lengvose dirvose: monografija, 1976 m.
* Žieminiai rugiai. – Vilnius: Mokslas, 1980. – 93 p.
* Žemdirbystė ir gamtosauga: monografija, 1988 m.
* Lauko augalų selekcija Lietuvoje (su kitais), 1992 m.
* Augalininkystė Lietuvoje 1895–1990 m.: monografija. – LŽI, 1998. – 387 p.
* Žemdirbystė lengvose dirvose, 2000 m.
* Bulvininkystė Lietuvoje 1900–2000 m. (su Almantu Ražuku). – LŽI, 2001. – 155 p.

Įvertinimas
-----------

* 1981 m. LTSR nusipelnęs mokslo veikėjas

Šaltiniai
---------

1. ↑  Juozas Lazauskas. Visuotinė lietuvių enciklopedija. 2018-08-01. Nuoroda tikrinta 2023-10-04.
2. ↑  *Juozas Lazauskas*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. - 494
3. ↑   Archyvuota kopija 2016-03-05 iš Wayback Machine projekto.
4. ↑  *Juozas Lazauskas*. Visuotinė lietuvių enciklopedija, T. XI (Kremacija-Lenzo taisyklė). – Vilnius: Mokslo ir enciklopedijų leidybos institutas, 2007. - 637 psl.
**Ikuto Gomi**| Asmeniniai duomenys |
| --- |
| **Pilnas vardas** | Ikuto Gomi  五味 郁登 |
| Gimimo data | 2002 m. gegužės 9 d. (21 metai) |
| Gimimo vieta | Hiogas, Japonija |
| Ūgis | 177 cm |
| Klubai |
| Dabar žaidžia | FS Jelgava |
| **Pozicija** | puolėjas, vingeris |
| Jaunimo klubai |
|  | „Vissel" akademija |
| Profesionalūs klubai\* |
| 2021  2022 2023  2023– | FK Metta Tukums  DFK Dainava  FS Jelgava | 017 0(0)030 0(2)010 0(0)06 0(2) |
| \* Skaičiuojama tik pasirodymai ir įvarčiai vietinėje lygoje Duomenys 2023 m. rugsėjo 1 d.. |

**Ikutas Gomis** (*Ikuto Gomi*, 五味 郁登 ; g. 2002 m. gegužės 9 d.) – Japonijos futbolininkas, puolėjas, vingeris.

Karjera
-------

Ikuto Gomi futbolo paslapčių sėmėsi vienoje geriausių Japonijoje „Vissel" akademijoje,

### FK „Metta"

2021 m. sezone persikėlė į Latviją. Atstovavo „Metta" klubui, rungtyniavusiame aukščiausioje lygoje.

### FK „Tukums"

2022 m. karjerą tęsė Latvijoje. Atstovavo „Tukums" klubui, rungtyniavusiame aukščiausioje lygoje.

### DFK „Dainava"

2023 m. sausio 27 d. pranešta apie pirmąjį „Dainavos" klubo naujoką. Rungtyniavo tryliktu numeriu pažymėtais marškinėliais.

2023 m. kovo 4 d. debiutavo A lygos rungtynėse prieš „Hegelmann" klubas. Varžovai palaužė dzūkus rezultatu 3:0.

2023 m. liepos 14 d. tapo žinoma, kad japonas palieka klubą. A lygoje sužaidė dešimt rungtynių.

### FS Jelgava

2023 m. vasarą persikėlė į Latviją ir atstovavo FS Jelgava. 2023 m. rugpjūčio 26 d. pasižymėjo įvarčiu rungtynėse prieš „Tukums" klubą. Jelgavos ekipa rezultatu 2-0 nugalėjo varžovus. 2023 m. rugsėjo 1 d. pasižymėjo įvarčiu ir rezultatyviu perdavimu rungtynėse prieš Riga FC. 28 min. atliko perdavimą Ralfui Maslovui ir rezultatas tapo 3-1, o 49 min. pats tiksliai smūgiavo į vartus ir Jelgava pirmavo 4-2. Galutinis rungtynių rezultatas 5-3 FS Jelgava naudai.

Statistika
----------

A lygos statistika

| Sezonas | Klubas | Rungtynės | Įvarčiai |
| --- | --- | --- | --- |
|
| **2023** | **DFK Dainava** | 10 | 0 |
|

Spalvų reikšmės: 

     Ekipa žaidė A lygoje;
     Pirmos lygos ekipa;

Šaltiniai
---------

1. ↑  alyga.lt pristato: Naujokas iš Japonijos
2. ↑  lrt.lt naujienos: Dainavos naujoko pristymas
3. ↑  15min.lt naujienos: Dainavos naujoko pristatymas
4. ↑  sportas.lt naujienos: Dainavos klubo naujokas
5. ↑  alyga.lt naujienos: 2023-03-04 Hegelmann 3-0 Dainava
6. ↑  Oficiali klubo svetainė apie pokyčius
7. ↑  alyga.lt naujienos: apie pokyčius sudėtyje
8. ↑  2023-08-26 Jelgava 2-0 Tukums
9. ↑  2023-09-01 Riga FC 3-5 FS Jelgava

Nuorodos
--------

* alyga.lt svetainė
* SOCCERWAY
* SOFASCORE
* Transfermarkt
* lietuvosfutbolas.lt
* Globalsportsarchive